b'\n_START_ARTICLE_\nViktor Vasnetsov\n_START_SECTION_\nLiv og karriere\n_START_PARAGRAPH_\nVasnetsov blev i 1848 f\xc3\xb8dt i en by uden for Vjatka (det nuv\xc3\xa6rende Kirov). Hans fader Mikhail Vasilievich Vasnetsov var pr\xc3\xa6st i byen, hans farfar ikonmaler. Ved ti \xc3\xa5rs alder begyndte Vasnetsov at studere i Vtajka, i byen kom han i kontakt til en polsk maler, og m\xc3\xa5tte hj\xc3\xa6lpe ham i arbejdet med at tegne fresker i Aleksandr Nevskij-katedralen. Vasnetsov besluttede sig for at flytte til Sankt Petersborg for at studere kunst, og solgte to af sine malerier for at finansiere rejsen til den dav\xc3\xa6rende russiske hovedstad._NEWLINE_I 1867 begyndte Vasnetsov at studere ved Det russiske kunstakademi i St. Petersborg. Han blev n\xc3\xa6r ven med studiekammeraten Ilja Repin. P\xc3\xa5 dette tidspunkt skyede Vasnetsov ironisk nok alle historiske og mytologiske motiver som pesten, senere var det for lige netop disse typer motiv Viktor Vasnetsov skulle blive bem\xc3\xa6rket._NEWLINE_Han blev indbudt til Paris af Repin i 1876. Vasnetsov studerede klassisk og samtidig kunst, som akademisme og impressionisme. I denne periode blev han fascineret af sagnmotiver._NEWLINE_Vasnetsov kom i 1877 til Moskva, hvor han malede flere af sine bedst kendte v\xc3\xa6rker, de fleste med motiver fra russiske sagaer og heltefort\xc3\xa6llinger._NEWLINE_1884-1889 udf\xc3\xb8rte Vasnetsov storv\xc3\xa6rkerne i Volodymyrskatedralen i Kijev, udsmykningerne er fresker i byzantinsk tradition._NEWLINE_I 1912 blev Vasnetsov adlet af zar Nikolaj II._NEWLINE_Han d\xc3\xb8de i Moskva i 1926.'